
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 459 

5 Ιουνίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αποζημίωσης των επιχειρήσεων που 
επλήγησαν από την επιβολή αντιμέτρων στην πρώην 
Γιουγκοσλαβική Δημοκρατία της Μακεδονίας. ... 1 
Τροποποίηση απόφασης διαβάθμισης των θέσεων 
προσωπικού της Γενικής Γραμματείσς Πληροφορια¬ 
κών Συστημάτων του Υπουργείου Οικονομικών. .. 2 
Χρόνος και τρόπος εξόφλησης αξιώσεων άρθρου 7 Ν. 

2479/97. 3 

Καθορισμός αποζημίωσης μελών Επιτροπής για τη με¬ 
λέτη και υποβολή προτάσεων εκσυγχρονισμού της 

νομοθεσίας που αφορά στα διάφορα παίγνια. 4 

Τροποποίηση της 33361/5.9.91 Κοινής Υπουργικής 
Απόφασης ως προς τα άρθρα 11 παρ. 3, 4 και 12 

παρ. 9 αυτής . 5 

Παραχώρηση κατά χρήση άνευ ανταλλάγματος του Ξε¬ 
νία Ηγουμενίτσας στο ΤΕΙ Ηπείρου . 6 

Τροποποίηση και συμπλήρωση της υπ’ αριθμ. Γ2/ 

1950/27.3.1996 Υ.Α (ΦΕΚ 330/τ.Β - ) . 7 

Ανασυγκρότηση Επιτροπών για την διεξαγωγή του ΠΑ¬ 
ΓΚΟΣΜΙΟΥ ΠΡΩΤΑΘΛΗΜΑΤΟΣ ΚΛΑΣΣΙΚΟΥ 

ΑΘΛΗΤΙΣΜΟΥ ΑΘΗΝΑ 1997 . 8 

Παράταση προθεσμίας μετεγγραφών αμειβομένων Κα¬ 
λαθοσφαιριστών. 9 

Αναπροσαρμογή τελών διέλευσης πλοίων δια του Πορ¬ 
θμού του Ευρίπου.10 


ΥΠΟΥΡΓΙΚΕΣ Α ΠΟΦΑΣΕΙ Σ & ΕΓΚΡΙΣΕΙΣ 

Αριθ. 12138/Β.511 (1) 

Καθορισμός αποζημίωσης των επιχειρήσεων που επλήγη¬ 
σαν από την επιβολή αντιμέτρων στην πρώην Γιου¬ 
γκοσλαβική Δημοκρατία της Μακεδονίας. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 36 του Ν. 2459/97 (ΦΕΚ 
17/τ. Α'/18.2.97) κατάργηση φορολογικών απαλλαγών 
και άλλες διατάξεις. 

2. Τις διατάξεις του Ν. 1558/85 (ΦΕΚΑ /137) «Κυβέρ¬ 
νηση και Κυβερνητικά Όργανα» όπως αυτός τροποποιή¬ 


θηκε και συμπληρώθηκε με το Ν. 2081 /92 (ΦΕΚ Α7154). 

3. Την ανάγκη υποβοήθησης των επιχειρήσεων που εί¬ 
ναι εγκατεστημένες και λειτουργούν στους Νομούς Κιλκίς 
και Φλώρινας προς κάλυψη μέρους της απώλειας εσόδων 
που προκλήθηκαν από την επιβολή οικονομικών αντιμέ¬ 
τρων στην πρώην Γιουγκοσλαβική Δημοκρατία της Μακε¬ 
δονίας, αποφασίζουμε: 

Άρθρο 1 

1. Παρέχουμε επιχορήγηση για την κάλυψη μέρους της 
απώλειας εσόδων των επιχειρήσεων των νομών Κιλκίς και 
Φλώρινας, που προκλήθηκαν από την επιβολή οικονομι¬ 
κών αντιμέτρων στην πρώην Γιουγκοσλαβική Δημοκρατία 
της Μακεδονίας. 

2. Η επιχορήγηση αυτή ανέρχεται για το Νομό Κιλκίς σε 
500 εκ. δρχ. και για το Νομό Φλώρινας σε 440 εκ. δρχ. 

3. Η επιχορήγηση καταβάλλεται στους δικαιούχους 
απευθείας από τον Ελληνικό Ογανισμό Μικρομεσαίων 
Επιχειρήσεων και Χειροτεχνίας (ΕΟΜΜΕΧ). Τα κριτήρια 
και ο τρόπος καταβολής των αποζημιώσεων προς τους δι¬ 
καιούχους θα καθορίσει με απόφασή του ο ΕΟΜΜΕΧ, 
αφού λάβει γνώση των σχετικών εισηγήσεων των αρμο¬ 
δίων Επιμελητηρίων, των παραπάνω νομών. 

Άρθρο 2 

Η αντιμετώπιση, στα πλαίσια της απόφασης αυτής, των 
προβλημάτων που θα ανακύπτουν κατά την υλοποίησή της 
ανατίθεται στις αρμόδιες υπηρεσίες του ΥΠΕΘΟ. 

Άρθρο 3 

Η δαπάνη που προκαλείται από τις διατάξεις της παρού¬ 
σας απόφασης, θα ανέλθει στο ποσό των 940 εκ. δρχ. και 
θα βαρύνει τον Προϋπολογισμό των Δημοσίων Επενδύ¬ 
σεων (ΣΑΕ 27). 

Άρθρο 4 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Μαίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗ! 

ΓΙΑΝΝΟΣ Π ΑΠΑΝΤΩΝ ΙΟΥ ΒΑΣΩ ΠΑΠΑΝΔΡΕΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ . ^058380/897/0001 (2) 

Τροποποίηση απόφασης διαβάθμισης των θέσεων προ¬ 
σωπικού της Γενικής Γρσμματεϊας Πληροφοριακών Συ¬ 
στημάτων του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 30 παραγρ. 9 του Ν. 1558/85 «Κυβέρ¬ 
νηση και Κυβερνητικά Όργανα» (Α7137). 

β) Του άρθρου 34 του Ν. 2190/94 «Σύσταση ανεξάρτη¬ 
της αρχής για τη επιλογή προσωπικού και ρύθμιση θεμά¬ 
των διοίκησης» (Α728). 

γ) Του άρθρου 27 του Ν. 2081/92 «Ρύθμιση του θεσμού 
των Επιμελητηρίων κ.λ.π.» (Α7154), όπως αντικαταστά- 
θηκε με την παραγρ. 2α του άρθρου 1 του Ν. 2469/97 
(Α738). 

δ) Του Π.Δ. 61/97 «Σύσταση Γενικής Γραμματείας Πλη¬ 
ροφοριακών Συστημάτων του Υπουργείου Οικονομικών» 
(Α753). 

ε) Του Π.Δ. 284/88 «Οργανισμός Υπουργείου Οικονομι¬ 
κών» (Α7128), όπως τροποποιήθηκε και ισχύει σήμερα. 

2. Την αριθ. 1051568/755/0001/12.5.97 (Β7441) 
απόφαση «Διαβάθμιση των θέσεων Προσωπικού της Γενι¬ 
κής Γραμματείας Πληροφοριακών Συστημάτων του 
Υπουργείου Οικονομικών». 

3. Την ανάγκη τροποποίησης της απόφασης διαβάθμι- 
σης των θέσεων Προσωπικού του Γραφείου του Γενικού 
Γ ραμματέα της Γ ενικής Γ ραμματείας Πληροφοριακών Συ¬ 
στημάτων του Υπουργείου Οικονομικών και καθορισμού 
των ειδικότερων καθηκόντων του προσωπικού αυτού, για 
την εύρυθμη λειτουργία του ανωτέρω Γ ραφείου, αποφα¬ 
σίζουμε: 

1. Τροποποιούμε την αριθ. 1051568/755/0002/ 
12.5.97 απόφασή μας ως ακολούθως: 

α) Κατανέμουμε τις τρεις (3) θέσεις διοικητικών υπαλ¬ 
λήλων της Γ ενικής Γ ραμματείας Πληροφοριακών Συστη¬ 
μάτων του Υπουργείου Οικονομικών στους βαθμούς του 
άρθρου 34 του Ν. 2190/94, ως εξής: 
ι) Μία (1) θέση στο βαθμό Α' 
ιι) Δύο (2) θέσεις στους βαθμούς Δ’-Α’. 
β) Το πρώτο εδάφιο της περίπτωσης α, της παρ. 2 τρο¬ 
ποποιείται ως εξής: «Ένας από τους υπαλλήλους με 
βαθμό Α' προϊσταται του Γ ραφείου, κατευθύνει και συντο¬ 
νίζει τις ενέργειες όλων όσων υπηρετούν σ’ αυτό». 

2. Κατά τα λοιπά ισχύει η αριθ. 1051568/755/0001/ 
12.5.97 (Β7441) απόφασή μας. 

3. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μαΐου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 


Αριθ. 2040222/6246/0022 (3) 

Χρόνος και τρόπος εξόφλησης αξιώσεων άρθρου 7 Ν. 

2479/97. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξειςτσυ άρθρου 7 του Ν. 2479/97«Ανώτατο 
Ειδικό Δικαστήριο - Επιτάχυνση των δικών, δικονομικές 
απλουστεύσεις και άλλες διατάξεις». 

2. Την με αριθ. 1107147/1239/0006Α/4.10.1996 
κοινή απόφαση του Πρωθυπουργού και του Υπουργού Οι¬ 
κονομικών «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών» (ΦΕΚ 922/ 
Β). 

3. Την ανάγκη ρύθμισης των αξιώσεων που προκύπτουν 
από το συνδυασμό των διατάξεων του άρθρου 14 του Ν. 
1968/91, την κατ’ εξουσιοδότηση αυτών εκδοθεισών κοι¬ 
νών υπουργικών αποφάσεων και του άρθρου 1 του Ζ' ψη¬ 
φίσματος της Βουλής τους έτους 1975. 

4. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολσγισμοήυ ύψους 
1.281.252.000 δρχ., και καθένα από τα έτη 1997, 1998, 
1999, 2000 και 2001 η οποία για μεν το πρώτο έτος θα 
αντιμετωπισθεί από τις εγγεγραμμένες πιστώσεις στον 
Κρατικό Προϋπολογισμό, για δε τα επόμενα έτη από τις 
πιστώσεις που θα εγγραφσύν στον προϋπολογισμό κάθε 
έτους, για το σκοπό αυτό, αποφασίζουμε: 

1. Η διαφορά που προκύπτε ι από το συνδυασμό των δια¬ 
τάξεων της παραγράφου 11 του άρθρου 14 του Ν. 1968/ 
91, της αριθ. 2054561/6279/0022/22.8.95 (ΦΕΚ 760/ 
Β') κοινής απόφασης των Υπουργών Δικαιοσύνης και Οι¬ 
κονομικών και του άρθρου 1 του Ζ' ψηφίσματος της Βου¬ 
λής του έτους 1975, κατά δικαιούχο για το χρονικο διά¬ 
στημα από 1.1 2.1991 μέχρι 31.12.1995 (49 μήνες), εξο¬ 
φλείται τμηματικά σε πέντε (5) ισόποσες ετήσιες δόσεις, 
ως εξής: 

1η δόση την 1.10.1997 

2η δόση την 1.4.1998 

3η δόση την 1.4.1999 

4η δόση την 1.4.2000 

5η δόση την 1.4.2001 

2. Για το χρόνο θητείας μικρότερο των σαράντα εννέα 
(49) μηνών εντός του ανωτέρω χρονικού διαστήματος 
(1.12.1991 - 31.12.1995) καταβάλλεται τμήμα ανάλογο 
προς το χρόνο της θητείας. 

3. Τα ποσά της κάθε δόσης εμφανίζονται στο εισόδημα 
του οικονομικού έτους κατά το οποίο εισπράττονται από 
τους δικαιούχους και υπόκεινται στις νόμιμες κρατήσεις 
και σε φορολογία εισοδήματος, σύμφωνα με τις διατάξεις 
του άρθρου 10 του Ν. 2459/1997 (ΦΕΚ 17/Α'). 

4. Ποσά που τυχόν επιδικάστηκαν με δικαστικές απο¬ 
φάσεις και αναφέρονται στο χρονικό διάστημα από 
1.12.1991 έως 31.12.1995 συμψηφίζονται με τα ποσά 
της παρούσας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 1997 

Ο ΥΦΥΠΟΥΡΓΟΣ 

ΝΙΚΟΣ Μ. ΧΡΙΣΤΟΔΟΥΛΑΚΗΣ 


ΕΦΗΜΕΡ1Σ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 2029366/4028/0022 (4) 

Καθορισμός αποζημίωσης μελών Επιτροπής για τη μελέτη 
και υποβολή προτάσεων εκσυγχρονισμού της νομοθε¬ 
σίας που αφορά στα διάφορα παίγνια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 89 και 128 του Π.Δ. 284/88 
«Οργανισμός του Υπουργείου Οικονομικών» (ΦΕΚ 128/ 
Α') όπως τροποποιήθηκε και ισχύει. 

2. Τις διατάξεις: α ) των άρθρων 34 του Ν. 1914/90 
(ΦΕΚ 178/Α') και 13 του Ν. 2346/95 (ΦΕΚ 220/Α'), β) ίων 
άρθρων 40 του Ν. 849/78 (ΦΕΚ 232/Α ) και 8 του Ν. 
2129/93 (ΦΕΚ 57/Α'). 

3. Την με αριθ. 1107147/1239/0006Α74.10.1996 
(ΦΕΚ 922/ΕΓ) απόφαση του Πρωθυπουργού και του 
Υπουργού Οικονομικών «περί ανάθεσης αρμοδιοτήτων 
στους Υφυπουργούς Οικονομικών». 

4. Τα αριθ. 5598/16.1.97 και 5675/20.1.97 έγγραφα 
του Υφυπουργού Οικονομικών Γ. Δρύ. 

5. Την αριθ. 1007493/74/Α0006/22.1.97 (ΦΕΚ63/Β ) 
απόφαση του Γ ενικού Γ ραμματέα του Υπ. Οικονομικών, 
με την οποία έγινε σύσταση, συγκρότηση και ορισμός με¬ 
λών Επιτροπής για τη μελέτη και υποβολή προτάσεων εκ¬ 
συγχρονισμού της νομοθεσίας που αφορά στα διάφορα 
παίγνια. 

6. Το γεγονός ότι από τις δαιτάξεις της παρούσας από¬ 
φασης προκαλείται δαπάνη, 4.100.000 δρχ., η οποία θα 
βαρύνει τις πιστώσεις του προϋπολογισμού 1997 ειδ. φο¬ 
ρέα 23110 και ΚΑΕ 0515, αποφασίζουμε: 

1. Καθορίζουμε εφάπαξ αποζημίωση για τον Πρόεδρο, 
τα μέλη και τη Γ ραμματέα της Επιτροπής για τη μελέτη και 
υποβολή προτάσεων εκσυγχρονισμού της νομοθεσίας 
που αφορά στα διάφορα παίγνια, ως εξής: 

α) Για τον Πρόεδρο, εξακόσιες χιλιάδες (600.000) δρχ. 

β) Για κάθε ένα από τα μέλη και τη Γραμματεία, πεντα¬ 
κόσιες χιλιάδες (500.000) δρχ. 

2. Το 50% της αμοιβής θα καταβληθεί κατά τη διάρκεια 
της μελέτης και το υπόλοιπο 50% μετά την παράδοσή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 20 Φεβρουάριου 1997 

Ο ΥΦΥΠΟΥΡΓΟΣ 

ΝΙΚ. ΧΡΙΣΤΟΔΟΥΛΑΚΗΣ 
-♦- 

Αριθ. Π.Δ 15/Φ.5/11099 (5) 

Τροποποίηση της 33361/5.9.91 Κοινής Υπουργικής Από¬ 
φασης ως προς τα άρθρα 11 παρ. 3, 4 και 12 παρ. 9 αυ- 

τής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ, ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 
ΚΑΙ ΑΝΑΠΤΥΞΗΣ 

Έχοντας υπόψη: 

Τις διατάξεις: 

1. Του άρθρου 7 παρ. 1 του Ν. 1943/91 (ΦΕΚ 50Α) «Εκ¬ 
συγχρονισμός της οργάνωσης και της λειτουργίας της δη¬ 
μόσιας διοίκησης αναβάθμιση του προσωπικού της και άλ¬ 
λες συναφείς διατάξεις». 

2. Της Κοινής Υπουργικής Απόφασης 33361/5.9.91 


(ΦΕΚ 703/Β) «Μεταβίβαση εξουσίας υπογραφής σύμ¬ 
φωνα με το άρθρο 7 παρ. 1 του Ν. 1943/91», και ειδικό¬ 
τερα τα άρθρα 11 παρ. 3, 4 και 12 παρ. 9 αυτής. 

3. Του άρθρου 27 του Ν. 2081/1992 (ΦΕΚ 154/Α) με το 
οποίο προστέθηκε άρθρο 29Α στο Ν. 1558/1985 και το 
γεγονός ότι με την παρούσα απόφαση δεν προκαλείται 
δαπάνη σε βάρος του κρατικού προϋπολογισμού. 

4. Την ανάγκη διασφάλισης της εύρυθμης και αποδοτι¬ 
κής λειτουργίας των υπηρεσιών του Υπουργείου Ανάπτυ¬ 
ξης, αποφασίζουμε: 

Άρθρο 1 

Οι παράγραφοι 3 και 4 του άρθρου 11 της υπ’ αριθ. 
33361/1991 Κ.Υ.Α. (ΦΕΚ 703/Β) αντικαθίστανται ως 
εξής: 

1, «Παρ. 3» Μεταβιβάζουμε στο Γενικό Γραμματέα του 
Υπουργείου Περιβάλλοντος, Χωροταξίας και Δημοσίων 
Έργων και στο Γενικό Γραμματέα του Υπουργείου Ανά¬ 
πτυξης την εξουσία να υπογράφουν την κοινή απόφαση 
που αναφέρεται στην «Έγκριση Περιβαλλοντικών Όρων 
για έργα και δραστηριότητες της Α! και ΑΙΙ κατηγορίας 
σύμφωνα με τις διατάξεις του Ν. 1650/1986 και την ΚΥΑ 
69269/5387/1990 κ.λ.π.». 

2. «Παρ. 4» Μεταβιβάζουμε στο Γενικό Γ ραμματέα του 
Υπουργείου Περιβάλλοντος, Χωροταξίας και Δημοσίων 
Έργων και στο Γενικό Γραμματέα του Υπουργείου Ανά¬ 
πτυξης την εξουσία να υπογράφουν την κοινή απόφαση 
που αναφέρεται στην «Έγκριση Περιβαλλοντικών Όρων 
για έργα και δραστηριότητες της Α! και ΑΙΙ κατηγορίας 
σύμφωνα με τις διατάξεις του Ν. 1650/1986 και την ΚΥΑ 
69269/5387/1990 κ.λ.π.». 

Άρθρο 2 

Η παρ. 9 του άρθρου 12 της υπ’ αριθ. 33361/1991 
Κ.Υ.Α, (ΦΕΚ 703/Β) αντικαθίσταται ως εξής: 

Μεταβιβάζουμε στους Γενικούς Γραμματείς των 
Υπουργείων Περιβάλλοντος, Χωροταξίας και Δημοσίων 
Έργων και Ανάπτυξης την εξουσία να υπογράφουν την κα¬ 
τωτέρω Κοινή Απόφαση που αναφέρεται σε: 

Έγκριση περιβαλλοντικών όρων για έρευνα και εκμε¬ 
τάλλευση μεταλλευτικών και λατομικών ορυκτών και κα¬ 
τασκευή και λειτουργία εγκαταστάσεων επεξεργασίας οε 
λατομικούς και μεταλλευτικούς χώρους που προβλέπεται 
από τις διατάξεις του άρθρου 4 του Ν. 1650/86 (ΦΕΚ 
1650/86 (ΦΕΚ 160/Α/86) και της ΚΥΑ 69269/5387/90 
(ΦΕΚ 678/Β/90). 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 2 Ιουνίου 1997 

οι ΥΠΟΥΡΓΟΙ 

ΕΣΩΤΓΡΙΚΩΝ ΔΗΜΟΣΙΑΣ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΑΝΑΠΤΥΞΗΣ 

ΑΛ. ΠΑΠΑΔΟΠΟΥΛΟΣ ΒΑΣΩ ΠΑΠΑΝΔΡΕΟΥ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. Α.Π.τ/1401 (6) 

Παραχώρηση κατά χρήση άνευ ανταλλάγματος του Ξενία 
Ηγουμενίτσας στο ΤΕΙ Ηπείρου. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Α.Ν. 1565/50 «περί συστάσεως Ελληνικού Ορ¬ 
γανισμού Τουρισμού» όπως κυρώθηκε με το Ν. 1624/ 
1951. 

β. Του άρθρου 2 παρ. 2 Ν.Δ. του 4109/1960 (ΦΕΚ153/ 
Α/1960) «Περί τροποποιήσεως και συμπληρώσεως της 
περί Ελληνικού Οργανισμού Τουρισμού» νομοθεσίας και 
άλλες διατάξεις. 

γ. Του άρθρου 1 παρ. 2 και 5 του Ν. 2160/93 (ΦΕΚ 118/ 
Α/1993) «Ρυθμίσεις για τον Τουρισμό και άλλες διατά- 
ξεις». 

δ. Του άρθρου 27 του Ν. 2081/92 (ΦΕΚ 154/Α/92). 

ε. Του Π.Δ. 27/1.2.96 (ΦΕΚ 19/Α/96) «Συγχώνευση 
των Υπουργείων Τουρισμού, Βιομηχανίας, Ενέργειας - 
Τεχνολογίας και Εμπορίου στο Υπουργείο Ανάπτυξης», 
στ. Του Π.Δ. 377/96 (ΦΕΚ 244/Α/25.9.96) «Διορισμός 
Υπουργών, Αναπληρωτή Υπουργού και Υφυπουργών». 

2. Την με αριθ. 71/3.3.97 απόφαση του Δ.Σ. του ΕΟΤ. 

3. Την με αριθ. 7/2.4.97 απόφαση του Συμβουλίου του 
ΤΕΙ Ηπείρου. 

4. Το γεγονός ότι με την παρούσα απόφαση ουδεμία δα¬ 
πάνη προκαλείται σε βάρος του προϋπολογισμού του 
Ε.Ο.Τ., αποφασίζουμε: 

1. Εγκρίνουμε την κατά χρήση παραχώρηση του Ξενία 
Ηγουμενίτσας μετά του περιβάλλοντος χώρου, συνολικής 
έκτασης 32.615 τ.μ., στο ΤΕΙ Ηπείρου προκειμένου να 
χρησιμοποιηθεί για τη στέγαση Τμήματος Ιχθυοκομίας - 
Αλιείας και Τουριστικών Επιχειρήσεων. 

2. Η κατά χρήση παραχώρηση γίνεται με τους παρακάτω 
ειδικότερους όρους: 

α. Η διάρκεια της παραχώρησης ορίζεται σε 30 χρόνια 
με ημερομηνία έναρξης την ημερομηνία υπογραφής της 
σύμβασης παραχώρησης. Μετά τη λύση της σύμβασης το 
ΤΕΙ υποχρεούται να παραδώσει αμέσως και ανεπιφύλακτα 
το παραχωρημένο ακίνητο, μετά των πρόσθετων εγκατα¬ 
στάσεων χωρίς καμμία αποζημείωση από τον ΕΟΤ προς 
αυτόν, και σε καλή κατάσταση λειτουργίας. 

β. Το ΤΕΙ Ηπείρου θα αναλάβει την σύνταξη των απαι- 
τουμένων μελετών την εκτέλεση εργασιών καθώς και την 
ανάληψη των εξόδων για συντήρηση και παντός είδους 
επισκευές. Για κάθε άλλη τέτοια εργασία κατά την διάρ¬ 
κεια της παραχώρησης κα. προ της ενάρξεως εκτέλεσης 
της, θα υποβάλλεται σχετική μελέτη στον ΕΟΤ για 
έγκριση. Συντήρηση θα γίνεται και καθόλο το διάστημα 
της παραχώρησης με δαπάνες του ΤΕΙ. 

γ. Η μελέτη αξιοποίησης με τις προβλεπόμενες εγκατα¬ 
στάσεις πρέπει να υποβληθεί στον ΕΟΤ προ της υπογρα- 
φής της σύμβασης. Η ολοκλήρωση αυτών θα πρέπει να 
εκτελεστοί εντός τριετίας από την υπογραφή τηςσχετικής 
σύμβασης, εν εναντία δε περίπτωση ο ΕΟΤ θα δύναται να 
ανακαλέσει άλλως να καταγγείλει την εν λόγω παραχώ¬ 
ρηση μονομερώς, χωρίς να καταβάλλει οποιαδήποτε απο¬ 
ζημίωση στο ΤΕΙ. Η εκτέλεση των εργασιών θα παρακο- 
λουθείται από Τεχνικούς του ΕΟΤ, προς τις υποδείξεις 
των οποίων υποχρεούται να συμμορφούται το ΤΕΙ. 

δ. Ουδεμία μετατροπή και γενικά επέμβαση στη δια¬ 
μόρφωση των χώρων επιτρέπεται, χωρίς προηγούμενη έγ¬ 


γραφη έγκριση από τον ΕΟΤ. Σε περίπτωση λύσεως της 
συμβάσεως προ του συμφωνηθέντος χρόνου για λόγυς 
που θα ευθύνεται το ΤΕΙ θα πρέπει να αποδοθεί στον 
ΕΟΤ, χωρίς να καταβληθεί ουδεμία αποζημίωση στο ΤΕΙ, 
άλλως θα αποβάλλεται τούτο δικαστικώς. 

ε. Το ΤΕΙ Ηπείρου αναλαμβάνει την υποχρέωση να πυ- 
ρασφαλίσει με δικά του έξοδα της παραχωροϋμενες ε γκα¬ 
ταστάσεις στην πραγματική τους αξία και να παραδώσει 
στον ΕΟΤ τα σχετικά αποδεικτικά έγγραφα για την ασφά¬ 
λιση αυτή καθόλη τη διάρκεια της παραχώρησης. 

στ. Η παραχώρηση της χρήσης της ξενοδοχειακής μο¬ 
νάδας ή τμήματος αυτής απαγορεύεται να δοθεί σε τρί¬ 
τους χωρίς προηγούμενη έγγραφη έγκριση από τον ΕΟΤ. 
Απαγορεύεται ρητά η μετατροπή της χρήσης της ξενοδο¬ 
χειακής μονάδας πέραν του σκοπού για τον οποίο παρα- 
χωρείτσι δηλ. στέγαση των τμημάτων που αναφέρθηκαν 
παραπάνω και γενικά χρήσης που να καλύπτει τις ανάγκες 
του τεχνολογικού ιδρύματος. 

3. Όλα τα λειτουργικά έξοδα θα βαρύνουν το ΤΕΙ. Ο 
ΕΟΤ ουδεμία ευθύνη για δαπάνη ή οποιαδήποτε άλλη οι¬ 
κονομική υποχρέωση θα έχει έναντι οιουδήποτε για το πα- 
ραχωρούμενο ακίνητο ως και την συντήρηση και λειτουρ¬ 
γία του καθ’ όλη τη διάρκεια της παραχώρησης οι οποίες 
θα βαρύνου το ΤΕΙ, 

4. Η Δ/νση Εκμετάλλευσης του ΕΟΤ, υποχρεούται: α) 
να διερευνήσει τη δυνατότητα μεταφοράς του προσωπι¬ 
κού Ιδιωτικού Δικαίου Αορίστου χρόνου του Ξενία σε άλ¬ 
λες υπηρεσίες, σύμφωνα με τις ισχύουσες διατάξεις, β) να 
προβε'ι στην κατάργηση της Υπηρεσίας Αυτεπιστασίας γ) 
να εξασφαλίσει τον υπάρχοντα εξοπλισμό δ) να προβεί 
στη λύση της μίσθωσης και στην είσπραξη των μισθωμά¬ 
των μέχρι υπογραφής της σύμβασης παραχώρησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαΐου 1997 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. Γ2/3493 (7) 

Τροποποίηση και συμπλήρωση της υπ' αριθμ. Γ2/1950/ 

27.3.1996 Υ.Α (ΦΕΚ 330/τ.Β - ). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 1566/85 (ΦΕΚ 167/τ. Β') «Δομή 
και λειτουργία της Α/θμιας και Β/θμιας Εκπ/σης και άλλες 
διατάξεις». 

2. Τις διατάξεις της Γ2/3345/2.9.88 Υ.Α. «Ίδρυση και 
λειτουργία Μουσικών Σχολείων» που κυρώθηκε με το άρ¬ 
θρο 16 του Ν, 1824/88 (ΦΕΚ 296/τ. Α’). 

3. Τη Γ2/2718/30.5.96 Υ.Α. (ΦΕΚ 321/τ. Β') «Συγκρό¬ 
τηση Καλλιτεχνικής Επιτροπής». 

4. Τη σχετική πρόταση της Καλλιτεχνικής Επιτροπής. 

5. Την ανάγκη βελτίωσης της λειτουργίας των Μουσι¬ 
κών Σχολείων. 

6. Το γεγονός ότι από την τροποποίηση διατάξεων αυ¬ 
τής της απόφασης δεν προκαλείται δαπάνη σε βάρος του 
Κρατικού Προϋπολογισμού, αποφασίζουμε: 

Τροποποιούμε την υπ' αριθ. Γ2/1950/27.3.96 Υ.Α., σε 
ό,τι αφορά τις παρ. 5 και 6 του Κεφαλαίου Α και συμπλη¬ 
ρώνουμε την παρ. 1 του Κεφαλαίου Β, ως εξής: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΚΕΦΑΛΑΙΟ Α 
Παράγραφος 5 

Για την επιλογή των μαθητών που θα φοιτήσουν στην Α' 
τάξη Γυμνασίου των Μουσικών Σχολείων, συγκροτείται 
πενταμελής Επιτροπή (Ε.Ε.). Ο Πρόεδρος της Ε.Ε. και 
ένας καθηγητής - εξεταστής του Κλάδου ΠΕΙ 6 (Μουσι¬ 
κής), ορίζονται με απόφαση του Υπουργού Εθνικής Παι¬ 
δείας και θρησκευμάτων, μετά από πρόταση της Καλλιτε¬ 
χνικής Επιτροπής και δε θα προέρχεται από την οικεία Νο¬ 
μαρχία, όπου εδρεύει το Μουσικό Σχολείο. Τα υπόλοιπα 
μέλη της Ε.Ε. ορίζονται με απόφαση του οικείου Νομάρχη, 
μετά από σχετική πρόταση της οικείας Δ/νσης Δ.Ε. Οι κα¬ 
θηγητές - εξεταστές που ορίζονται με την παραπάνω από¬ 
φαση του οικείου Νομάρχη θα προέρχονται από την ευρύ¬ 
τερη περιφέρεια της έδρας του Μουσικού Σχολείου και 
πάντως όχι από εκπαιδευτικούς που υπηρετούν στο Μου¬ 
σικό Σχολείο, που αφορά η σχετική απόφαση. Η Ε.Ε. θα 
αποτελείται από: 

α. Έναν δημόσιο εκπαιδευτικό του Κλάδου ΠΕΙ 6 (Μου¬ 
σικής), ως Πρόεδρο. 

β. Τέσσερις (4) καθηγητές του Κλάδου ΠΕΙ 6 (Μουσι¬ 
κής), ως μέλη, καθώς και δύο (2) αναπληρωτές τους. 

Γραμματέας της Ε.Ε. ορίζεται ένας εκπαιδευτικός 
οποιουδήποτε κλάδου (μόνιμος ή αναπληρωτής). 

Σε κάθε Ε.Ε. ανατίθεται αξιολόγηση μέχρι και εκατό 
(100) μαθητών. Στην περίπτωση που οι υποψήφιοι είναι 
περισσότεροι από εκατό (100) ορίζονται δύο Ε.Ε. Το σύ¬ 
νολο των επιμέρους Ε.Ε. εποπτεύει ο Πρόεδρος - Συντο¬ 
νιστής των επιμέρους Ε.Σ. που ορίζεται με την ίδια Υπουρ¬ 
γική Απόφαση. 

Παράγραφος 6 

θέματα στα οποία αξιολογούνται οι υποψήφιοι μαθητές 
για την εγγραφή τους στην Α’ τάξη Γυμνασίου των Μουσι¬ 
κών Σχολείων είναι: Ρυθμός, Ακουστική ικανότητα, Φωνη¬ 
τική ικανότητα, Διάκριση ηχοχρωμάτων και προαιρετικά 
ένα αναγνωρισμένο μουσικό όργανο, σε επίπεδο τεχνικής 
τουλάχιστον Κατωτέρας Σχολής, ή ένα παραδοσιακό όρ¬ 
γανο σε αντίστοιχο επίπεδο. 

Η βαθμολόγηση των αντικειμένων στα οποία εξετάζο¬ 
νται οι υποψήφιοι μαθητές για την εισαγωγή τους στην Α’ 
τάξη Γυμνασίου του Μουσικού Σχολείου γίνεται με τη ει- 
κοσάβαθμη κλίμακα. Ο μέσος όρος της βαθμολογίας που 
θα λάβει κάθε υποψήφιος μαθητής σε κάθε αντικείμενο 
πολλαπλασιάζεται με τον συντελεστή κάθε εξαταζόμενου 
αντικειμένου και το εξαγόμενο είναι η βαθμολογία του στο 
αντικείμενο αυτό. Το σύνολο της βαθμολογίας κάθε υπο¬ 
ψηφίου είναι το άθροισμα των επιμέρους συνόλων και το 
οποίο δε μπορεί να υπερβαίνει τον αριθμό των 9.960 (σύ¬ 
νολο μορίων), ενώ η βαθμολογική βάση για την εισαγωγή 
των υποψηφίων ορίζεται στα 5.650 μόρια. 

Οι επιμέρους συντελεστές κάθε αντικειμένου είναι: 

α. Ρυθμός 98 

β. Ακουστική 100 

γ. Φωνητική ικανότητα95 

δ. Διάκριση ηχοχρωμάτωνθδ 

ε. Μουσικό όργανοί 10 

ΚΕΦΑΛΑΙΟ Β 
Παράγραφος 1 

Μαθητές που μεταγράφηκσν σε άλλο σχολείο γενικής 


εκπαίδευσης δύνανται να επσνέλθουν στο Μουσικό Σχο¬ 
λείο με την προϋπόθεση ότι δεν έχει παρέλθει εξάμηνο 
από την ημερομηνία μετεγγραφής τους και εφόσον υπάρ¬ 
χουν κενές θέσεις στο Μουσικό Σχολείο υποδοχής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1997 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 
-♦- 

Αριθ. 15629 (8) 

Ανασυγκρότηση Επιτροπών για την διεξαγωγή του ΠΑ¬ 
ΓΚΟΣΜΙΟΥ ΠΡΩΤΑΘΛΗΜΑΤΟΣ ΚΛΑΣΣΙΚΟΥ ΑΘΛΗ¬ 
ΤΙΣΜΟΥ ΑΘΗΝΑ 1997. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του ΑΝ. 397/68 «περί επανασυστάσεως της Γ ενικής 
Γραμματείας Αθλητισμού και των αρμοδιοτήτων αυτής». 

β) Του Π.Δ. 77/85 «Οργανισμός της Γενικής Γραμμα¬ 
τείας Αθλητισμού». 

γ) Του Ν. 1558/85 «Κυβέρνηση και Κυβερνητικά Όρ¬ 
γανα». 

δ) Του Ν. 75/75 «Περί Οργανώσεως του Εξωσχολικού 
Αθλητισμού και ρυθμίσεως συναφών θεμάτων». 

.ε) Του Ν. 1566/85 «Δομή και λειτουργία Πρωτοβάθμιας 
και Δευτεροβάθμιας Εκπαίδευσης και άλλες διατάξεις 
(άρθρο 63 παρ. 5)». 

στ) Του Ν. 1646/86 (άρθρο 33) «Μέτρα πρόληψης και 
καταστολής της βίας κ.λ.π.». 

2. Την αρ. ΥΠΠΟ/ΓΝΟΣ/47968/9.10.96 (ΦΕΚ 937/Β/ 
14.10,96) κοινή απόφαση των Πρωθυπουργού και του 
Υπουργού Πολιτισμού «περί ανάθεσης αρμοδιοτήτων στον 
Υφυπουργό Πολιτισμού Ανδρέα Φούρα». 

3. Την αρ. 5258/28.2.96 Διαπιστωτική πράξη (ΦΕΚ 
118/28.2.96). 

4. Την αρ, 5896/28.2.96 απόφαση περί «ΣΥΓΚΡΟΤΗ¬ 
ΣΗΣ ΚΕΝΤΡΙΚΗΣ ΟΡΓΑΝΩΤΙΚΗΣ και ΕΚΤΕΛΕΣΤΙΚΗΣ 
ΕΠΙΤΡΟΠΗΣ ΓΙΑ ΤΗΝ ΔΙΕΞΑΓΩΓΗ ΤΟΥ ΠΑΓΚΟΣΜΙΟΥ 
ΠΡΩΤΑΘΛΗΜΑΤΟΣ ΚΛΑΣΣΙΚΟΥ ΑΘΛΗΤΙΣΜΟΥ ΑΘΗΝΑ 
1997». 

5. Τις υπ' αρ. 11676/25.4.96, 16997/11.6.1996 & 
30185/8.11.96 αποφάσεις. 

6. Τις διατάξεις του άρθρου 4 του Ν. 2435/19.8.1996 
(ΦΕΚ 189/Α/20.8.96) με το οποίο αντικαταστάθηκε το 
άρθρο 86 του Ν. 1943/1993, σύμφωνα με τις οποίες η 
Κ.Ο.Ε. για τη διεξαγωγή του ΠΑΓΚΟΣΜΙΟΥ ΠΡΩΤΑΘΛΗ¬ 
ΜΑΤΟΣ ΚΛΑΣΣΙΚΟΥ ΑΘΛΗΤΙΣΜΟΥ ΑΘΗΝΑ 1997 απο¬ 
τελεί Ν.Π.Ι.Δ. 

7. Την ανάγκη ανασυγκρότησης των Επιτροπών, προ- 
κειμένου να εναρμονιστεί η οργάνωση και λειτουργία τους 
με τις διατάξεις του άρθρου 4 του Ν. 2435/1996 και να 
εξασφαλιστεί η άρτια προετοιμασία και διεξαγωγή του ΠΑ¬ 
ΓΚΟΣΜΙΟΥ ΠΡΩΤΑΘΛΗΜΑΤΟΣ ΚΛΑΣΣΙΚΟΥ ΑΘΛΗΤΙ¬ 
ΣΜΟΥ 1997, αποφασίζουμε: 

Α. ΚΕΝΤΡΙΚΗ ΟΡΓΑΝΩΤΙΚΗ ΕΠΙΤΡΟΠΗ (Κ.Ο.Ε.) απο- 
τελείται από τους κάτωθι: 

1. ΑΝΔΡΕΑ ΑΘ. ΦΟΥΡΑ, Υφυπουργό Πολιτισμού, ως 
Πρόεδρο. 

2. ΙΩΑΝΝΗ ΣΓΟΥΡΟ, Γενικό Γραμματέα Αθλητισμού, 
ως Αναπληρωτή Πρόεδρο. 

3. ΔΗΜΗΤΡΗ ΑΒΡΑΜΟΠΟΥΛΟ, Δήμαρχο Αθηναίων, 
ως Αντιπρόεδρος με αναπληρωτή τον Αντιδήμαρχο ΑΓ¬ 
ΓΕΛΟ ΜΟΣΧΟΝΑ. 

4. ΧΑΡΑΛΑΜΠΟ ΝΙΚΟΛΑΟΥ, Πρόεδρο Ε.Ο.Α., ως 
Αντιπρόεδρο. 

5. ΒΑΣΙΛΗ ΣΕΒΑΣΤΗ, Πρόεδρο ΣΕΓΑΣ, ως Αντιπρόε¬ 
δρο. 

6. ΝΙΚΟΛΑΟ ΦΙΛΑΡΕΤΟ, Μέλος Δ.Ο.Ε., ως Μέλος. 

7. ΚΩΝΣΤΑΝΤΙΝΟ ΠΑΠΑΝΑΣΤΑΣΙΟΥ, Γ.Γ. ΣΕΓΑΣ, ως 
Μέλος. 

8. ΑΝΤΩΝΗ ΤΖΙΚΑ, τέως Πρόεδρο Ε.Ο.Α., ως Μέλος. 

9. ΚΩΝΣΤΑΝΤΙΝΟ ΛΙΑΣΚΑ, Πρόεδρο Τ.Ε.Ε., ως Μέ¬ 
λος. 

10. ΧΡΗΣΤΟ ΣΜΥΡΛΗ-Λ1ΑΚΑΤΑ, ή ΜΙΧΑΛΗ ΞΕΚΑ- 
ΛΑΚΗ, Εκπρόσωποι ΠΑΣΟΚ, ως Μέλη. 

11. ΚΟΝΔΥΛΙΑ ΚΑΡΑΤΖΑ, Εκπρόσωπο ΚΚΕ, ως Μέ¬ 
λος. 

12. ΓΕΩΡΓΙΟ ΤΖΙΑ, Εκπρόσωπο ΣΥΝΑΣΠΙΣΜΟΥ, ως 
Μέλος. 

13. ΙΩΑΝΝΗ ΔΗΜΑΡΑ, Εκπρόσωπο ΔΗΚΚΙ, ως Μέλος. 

14. ΧΑΡΑΛΑΜΠΟ ΠΑΥΛΟΠΟΥΛΟ, Εκπρόσωπο ΠΟ- 
ΛΑΝ, ως Μέλος. 

15. ΠΑΝΑΓΙΩΤΗ ΤΖΑΝΙΚΟ, Δήμαρχο Αμαρουσίου, ως 
Μέλος. 

16. ΠΑΝΑΓΙΩΤΗ ΠΑΝΑΓΙΩΤΟΥ, Πρόεδρο ΕΤ με ανα¬ 
πληρωτή τον ΚΩΝΣΤΑΝΤΙΝΟ ΑΛΑΒΑΝΟ, Γεν. Δ/ντή ΕΤ, 
ως Μέλος. 

17. ΣΤΑΥΡΟ ΤΖΙΩΡΤΖΗ, Εκπρόσωπο Ολυμπιονικών, 
ως Μέλος. 

18. ΧΡΗΣΤΟ ΣΑΛΑΛΕ, Γενικό Διευθυντή Ο.Π.Α.Π., ως 
Μέλος. 

19. ΚΥΡΙΑΚΗ ΚΩΝΣΤΑΝΤΙΝΙΔΟΥ, Γενική Δ/ντρια 
Γ.Γ.Α., ως Μέλος. 

20. ΕΥΑΓΓΕΛΟ ΠΑΠΑΠΟΣΤΟΛΟΥ, Δ/ντή Αγωνιστικού 
Αθλητισμού, ως Μέλος. 

21. ΓΕΩΡΓΙΟ ΧΑΤΖΗΜΑΝΩΛΗ, Γεν. Δ/ντή - Συντονι¬ 
στή Ο.Α.Κ.Α., ως Μέλος. 

22. ΓΙΑΝΝΗ ΘΕΟΔΩΡΑΚΟΠΟΥΛΟ, Πρόεδρο ΠΣΑΤ, ως 
Μέλος. 

23. ΝΙΚΗΤΑ ΓΑΒΑΛΑ, Α' Αντιπρόεδρο της ΕΣΗΕΑ, ως 
Μέλος. 

24. ΓΕΩΡΓΙΟ ΑΛΕΞΑΝΔΡΑΚΗ, Ταμίας ΣΕΓΑΣ, ως Μέ¬ 
λος. 

25. ΧΑΡΑΛΑΜΠΟ ΛΑΓΟ, Γενικό Δ/ντή Γ.Λ.Κ., ως Μέ¬ 
λος. 

26. ΣΤΡΑΤΟ ΣΕΦΤΕΛΗ, Συντονιστή «ΑΗΤ 97», ως Μέ¬ 
λος. 

27. ΧΑΡΑΛΑΜΠΟ ΓΚΟΤΣΗ, Καθηγητή, ως Μέλος. 

28. ΦΩΤΕΙΝΗ ΠΑΠΑΔΑΚΗ, Μέλος Δ.Σ. ΣΕΓΑΣ, ως Μέ¬ 
λος. 

29. ΠΕΡΙΚΛΗ ΜΠΑΚΑ, Πρόεδρο Εργαζομένων του ΣΕ¬ 
Γ ΑΣ, ως Μέλος. 

α) Στις Συνεδριάσεις της Κ.Ο.Ε. μετέχουν με δικαίωμα 
ψήφου, οσάκις προσέρχονται και το επιθυμούν, οι παρα¬ 
κάτω: 

1. ΓΕΩΡΓΙΟΣ ΛΙΑΝΗΣ, πρώην Υφυπουργός Πολιτισμού, 
ως μέλος. 

2. ΚΩΝΣΤΑΝΤΙΝΟΣ ΔΑΡΑΣ, Εκπρόσωπος Εργαζομέ¬ 
νων ΟΑΚΑ, ως μέλος. 

3. ΤΑΣΟΣ ΜΠΟΥΝΤΟΥΡΗΣ, Πρόεδρος Ελλήνων Ολύ¬ 
μπιο νικών, ως μέλος. 

β) Ο Γενικός Διευθυντής της Διοργάνωσης, ΕΥΑΓΓΕ¬ 
ΛΟΣ ΣΑΒΡΑΜΗΣ. 

Η Κ.Ο.Ε., έχει ως έργο: 

α) Την εκπόνηση Οργανωτικού Σχεδίου Δράσης με επα¬ 


κριβή καθορισμό της Στρατηγικής και της Τακτικής σχε¬ 
τικά με την καλύτερη διεξαγωγή του ΠΑΓΚΟΣΜΙΟΥ ΠΡΩ¬ 
ΤΑΘΛΗΜΑΤΟΣ ΚΛΑΣΣΙΚΟΥ ΑΘΛΗΤΙΣΜΟΥ, ΑΘΗΝΑ 
1997. 

β) Τη γενικότερη ευθύνη για την έγκριση και παρακο¬ 
λούθηση της υλοποίησης των αποφάσεων της Τεχνικής - 
Εκτελεστικής Επιτροπής του Πρωταθλήματος, που έχουν 
οικονομικό κόστος και που αναφέρονται στο Πρωτά¬ 
θλημα. 

γ) Τη συνολική εποπτεία και τον έλεγχο του τρόπου υλο¬ 
ποίησης των αποφάσεων της και της εν γένει πορείας των 
θεμάτων του Πρωταθλήματος. 

Με αποφάσεις του Προέδρου ή του Αναπληρωτή Προέ¬ 
δρου της Κ.Ο.Ε, συγκροτούνται ολιγομελείς Επιτροπές, 
από μέλη της Κ.Ο.Ε., στις οποίες ανατίθεται η διεκπεραί¬ 
ωση συγκεκριμένου έργου. 

Τέλος στη συνεδρίαση της Κ.Ο.Ε. προσκαλείται και πα- 
ρίσταται ο Εκτελεστικός Διευθυντής της Διοργάνωσης 
ΓΕΩΡΓΙΟΣ ΚΩΝΣΤΑΝΤΟΠΟΥΛΟΣ. 

Β. ΤΕΧΝΙΚΗ - ΕΚΤΕΛΕΣΤΙΚΗ ΕΠΙΤΡΟΠΗ ΠΡΩΤΑΘΛΗ¬ 
ΜΑΤΟΣ (Τ.Ε.Ε.Π.) η οποία αποτελε'ιται από μέλη του Διοι¬ 
κητικού Συμβουλίου του ΣΕΓΑΣ. Η πλήρης σύνθεση της 
Τ.Ε.Ε.Π. είναι η παρακάτω: 

1. ΣΕΒΑΣΤΗΣ ΒΑΣΙΛΕΙΟΣ, Πρόεδρος ΣΕΓΑΣ, ως Πρόε¬ 
δρος 

2. ΞΕΚΑΛΑΚΗΣ ΜΙΧΑΗΛ, Β’ Αντιπρόεδρος ΣΕΓΑΣ 

3. ΒΟΓΙΑΤΖΗΣ ΑΘΑΝΑΣΙΟΣ, Γ Αντιπρόεδρος ΣΕΓΑΣ 

4. ΠΑΠΑΝΑΣΤΑΣΙΟΥ ΚΩΝΣΤΑΝΤΙΝΟΣ, Γ.Γ. ΣΕΓΑΣ 

5. ΠΑΠΑΠΟΣΤΟΛΟΥ ΕΥΑΓΓΕΛΟΣ, Α’ Ειδικός Γραμμα¬ 
τέας ΣΕΓΑΣ 

6. ΣΤΑΜΑΤΟΠΟΥΛΟΣ ΙΩΑΝΝΗΣ, Αναπληρωτής Τα¬ 
μίας ΣΕΓ ΑΣ 

7. ΔΗΜΟΣΘΕΝΟΥΣ ΚΥΡΙΑΚΗ, Έφορος ΣΕΓΑΣ 

8. ΓΡΑΜΜΑΤΙΚΟΠΟΥΛΟΣ ΚΩΣΝΤΑΝΤΙΝΟΣ, Μέλος 
Δ.Σ. ΣΕΓΑΣ 

9. ΒΙΓΛΑΣ ΠΑΝΑΓΙΩΤΗΣ, Μέλος Δ.Σ. ΣΕΓΑΣ 

10. ΚΑΣΣΑΛΙΑΣ ΧΡΗΣΤΟΣ, Μέλος Δ.Σ. ΣΕΓΑΣ 

11. ΚΑΤΣΙΚΑΡΟΣ ΓΕΩΡΓΙΟΣ, Μέλος Δ.Σ. ΣΕΓΑΣ 

12. ΜΑΤΣΚΑΝΙΔΗΣ ΓΕΩΡΓΙΟΣ, Μέλος Δ.Σ. ΣΕΓΑΣ 

13. ΜΙΧΑΗΛ ΕΥΑΓΓΕΛΟΣ, Μέλος Δ.Σ. ΣΕΓΑΣ 

14. ΛΑΖΑΡΙΔΗΣ ΧΑΡΑΛΑΜΠΟΣ, Μέλος Δ.Σ. ΣΕΓΑΣ 

α. Πρόεδρος της Τ.Ε.Ε.Π. είναι ο Πρόεδρος του ΣΕΓΑΣ 

ΒΑΣΙΛΕΙΟΣ ΣΕΒΑΣΤΗΣ. 

Ο Αναπληρωτής Πρόεδρος ορίζεται από το Διοικητικό 
Συμβούλιο του ΣΕΓΑΣ. 

β) Η σύνθεση της Τ.Ε.Ε.Π. μπορεί να τροποποιείται με 
απόφαση του Δ.Σ. του ΣΕΓΑΣ. 

Έργο της Τ.Ε.Ε.Π. είναι: 

Η Εκπόνηση Σχεδίου Δράσης με επακριβή καθορισμό 
της τακτικής για την καλύτερη διεξαγωγή του ΠΑΓΚΟ¬ 
ΣΜΙΟΥ ΠΡΩΤΑΘΛΗΜΑΤΟΣ ΚΛΑΣΣΙΚΟΥ ΑΘΛΗΤΙΣΜΟΥ, 
ΑΘΗΝΑ 1997, σε ότι έχει σχέση με το αγωνιστικό και τε¬ 
χνικό μέρος των αγώνων, και ειδικότερα: 

1. Η διοργάνωση και διεξαγωγή του Συνεδρίου της Διε¬ 
θνούς Ομοσπονδίας Κλασσικού Αθλητισμού. 

2. Η εκπόνηση και εκτέλεση του Αγωνιστικού Προγράμ¬ 
ματος. 

3. Η ευθύνη για τη σύσταση όλων των Αγωνόδικων Επι¬ 
τροπών σε συνεργασία με τους Τεχνικούς εκπροσώπους 
της ΙΑΑΡ. 

4. Τα προγράμματα Εκπαίδευσης - Προετοιμασίας Προ¬ 
πονητών, Αθλητών, Κριτών, η τήρηση και εφαρμογή πρω¬ 
τοκόλλου (απονομές κ.λ.π.) καθώς επίσης ο καθορισμός 
και συντονισμός των προγραμμάτων προετοιμασίας (ορ¬ 
γάνωση Μθθ1ιπ 9, προετοιμασία αθλητών κ.λ.π.). 

5. Γία οποιοδήποτε θέμα που σχετίζεται με τα ανωτέρω 
και έχει οικονομικό κόστος η Τ.Ε.Ε.Π. οφείλει να υποβάλ¬ 
λει σχετική πρόταση στην Κ.Ο.Ε. Η πρόταση αυτή αξιολο¬ 
γείται από την Κ.Ο.Ε. τόσο ως προς την σκοπιμότητά της 
όσο και ως προς το οικονομικό μέρος και μετά την έγκρισή 
της από την Κ.Ο.Ε. παρακολουθείται για την επακριβή 
υλοποίησή της. 

Για την αντιμετώπιση επί μέρους θεμάτων και την εκτέ¬ 
λεση αντιστοίχων εργασιών, η Τ.Ε.Ε.Π. μπορεί να συγκρο¬ 
τεί υποεπιτροπές μέσα στα πλαίσια των γενικότερων αρ¬ 
μοδιοτήτων της. 

Προτάσεις που θα υποβάλλει η Τ.Ε.Ε.Π., και που θα 
έχουν οικονομικό κόστος, θαεκτιμώνται και θα αξιολογού¬ 
νται ως προς τη σκοπιμότητά τους από την Κ, Ο. Ε. και μετά 
την έγκρισή τους από αυτήν, θσ παρακολουθούνται ως 
προς την υλοποίησή τους. 

Το έργο της Τ.Ε.Ε.Π. θα διεκπεραιώνεται κυρίως από 
τους υπαλλήλους του ΣΕΓΑΣ. Γ ια την πρόσληψη του προ¬ 
σωπικού πέραντου ανωτέρω η Τ.Ε.Ε.Π. θα εισηγείται σχε¬ 
τικά στην Κ.Ο.Ε., η οποία και θα εγκρίνει τον αριθμό και το 
ύψος των πόσης φύσεως αμοιβών των προσλαμβανόμε¬ 
νων. 

Η Επιλογή των προσώπων είναι στην αρμοδιότητα της 
Τ.Ε.Ε.Π. 

Η Κ.Ο.Ε. και η Τ.Ε.Ε.Π. συνεδριάζουν, ύστερα απόπρό- 
σκληση του Προέδρου αυτών. 

Γ ια την εγκυρότητα των συνεδριάσεων στις οποίες κρα¬ 
τούνται πρακτικά, απαιτείται συγκεκριμένη απαρτία του 
μισού αριθμού των μελών συν ένα. 

Οι αποφάσεις κατά τις συνεδριάσεις λαμβάνονται κατά 
πλειοψηφία των παρόντων μελών. 

Όσον αφορά τυχόν ανάγκες συντήρησης και κατα¬ 
σκευής έργων, αυτές θα αναληφθούν και θα παρακολου- 
θούνται από την Γενική Γραμματεία Αθλητισμού. 

Γραμματείς της Κ.Ο.Ε. ορίζονται οι μόνιμες υπάλληλοι 
της Γ.Γ.Α. 

1. ΣΒΗΝΕΛΗ ΔΗΜΗΤΡΙΑ, με Α' βαθμό του κλάδου ΔΕΙ 

2. ΚΑΠΡΑΛΟΥ ΚΩΝ/ΝΑ, με Β' βαθμό του κλάδου ΔΕΙ 

3. ΚΑΤΡΙΒΕΣΗ ΧΡΙΣΤΙΝΑ, με Β' βαθμό του κλάδου ΔΕ2 

Οι ΓραμματείςτηςΤ.Ε.Ε.Π. θα οριστούν από την ίδια. 

από τις διατάξεις της παρούσης απόφασης δεν προκα- 

λείται δαπάνη σε βάρος του Κρατικού Προϋπολογισμού. 

Με την δημοσίευση της παρούσας απόφασης κάθε 
προηγούμενη παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιουνίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ Αθ. ΦΟΥΡΑΣ 

- +- 

Αριθ. 15684 (9) 

Παράταση προθεσμίας μετεγγραφών αμειβομένων Καλα¬ 
θοσφαιριστών. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/68 «Περί επανασυστάσεως της Γενι¬ 
κής Γραμματεϊας Αθλητισμού και των αρμοδιοτήτων αυ- 
τής». 

β. Του Ν. 1958/91 (ΦΕΚ 122/Α/5.8.91) «Τμήματα 
Αμειβομένων Αθλητών - Αθλητικές Ανώνυμες εταιρείες 
και άλλες διατάξεις». 


γ. Του Ν. 1558/17.7.85 (ΦΕΚ 137/Α/26.7.85) «Κυβέρ¬ 
νηση και Κυβερνητικά όργανα». 

2. Την αριθμ. 37495/7.11.91 (ΦΕΚ 965/Β/22.11.91) 
απόφαση Υπουργού Πολιτισμού «Έγκριση Κανονισμού 
αριθμ. 1 Σχέσεις σωματείων και αμειβομένων Καλαθο¬ 
σφαιριστών». 

3. Την αριθμ. 31189/31.7.92 (ΦΕΚ 550/Β/4.8.92) 
απόφαση Υπουργού Πολιτισμού «Εγγραφές - μετεγγρα¬ 
φές αμειβομένων αθλητών Καλαθοσφαίρισης κ.λ.π.». 

4. Την αριθμ. ΥΠΠΟ/ΓΝΟΣ/47698/9.10.96 (ΦΕΚ 937/ 
Β/14.10.96) Κοινή Απόφαση του Πρωθυπουργού και του 
Υπουργού Πολιτισμού περί ανάθεσης αρμοδιοτήτων στον 
Υφυπουργό Πολιτισμού. 

5. Το αριθμ. 270/30.5.1997 έγγραφο της ΕΣΑΚ. 

6. Τα αριθμ. 446/9.5.97 και 452/2.6.97 έγγραφα του 
ΠΣΑΚ 

7. Τα αριθμ. 2212/22.4.97, 2267/7.5.97 και 2316/ 
9.5.97 έγγραφα της ΕΟΚ, αποφασίζουμε: 

Επιλύοντας τις μεταξύ των ενδιαφερομένων μερών δια¬ 
φωνίες, την παράταση μέχρι 25 Ιουλίου 1997 της μετεγ- 
γραφικής περιόδου 1997 των αμειβομένων Καλαθοσφαι¬ 
ριστών (με συναίνεση του Σωματείου ή ελευθέρων ή απο- 
δεσμευομένων), όπως αυτή προσδιορίζεται με την παρά¬ 
γραφο 3 του άρθρου 8 της αριθμ. 31189/31.7.92 απόφα¬ 
σης Υπουργού Πολιτισμού. 

Ακροτελεύτιο άρθρο 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού της Γ ενικής Γ ραμ- 
ματείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 1997 

Ο ΥΦΥΠΟΥΡΓΟΣ 

ΑΝΔΡΕΑΣ ΦΟΥΡΑΣ 
- 4 - 

Αριθ. 3422.34/03/97 (10) 

Αναπροσαρμογή τελών διέλευσης πλοίων δια του Πορ¬ 
θμού του Ευρίπου. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α. Των άρθρων 14 και 143 πργ, 3 και 6 του από 14/19 
Ιανουάριου 1939 ΒΔ «περί Κωδικοποιήσεως των περί Λι¬ 
μενικών Ταμείων Κειμένων διατάξεων» (ΦΕΚ 24 Α/ 
1939). 

β. Του Π.Δ. 649/77 «Περί μεταφοράς αρμοδιοτήτων 
στο Υπουργείου Δημοσίων Έργων κλπ» (ΦΕΚ 212Α7 
1977). 

γ. Του άρθρου31 του Ν. 1473/1984 «Ρυθμίσεις στην 
έμμεση φορολογία και άλλες διατάξεις» (ΦΕΚ 127Α7 
1984), όπως αντικαταστάθηκε από το άρθρο 42 του Ν. 
2214/1994 «Αντικειμενικό σύστημα φορολογίας εισοδή¬ 
ματος και άλλες διατάξεις» (ΦΕΚ 75 ΑΊ994) Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 
187Α/1988). 

ε. Του Π.Δ. 79/88 «Περιορισμός συναρμοδιότητας του 
Υπουργού Εθνικής Οικονομίας κατά την έκδοση Διοικητι¬ 
κών Πράξεων» (ΦΕΚ 36 Α71988). 

2, Την 1107147/1239/0006Α/4.10.96 Κοινή απόφαση 

του Πρωθυπουργού και του Υπουργού Οικονομικών» 
«Ανάθεση αρμοδιοτήτων του Υπουργού Οικονομικών 
στους Υφυπουργούς Οικονομικών» (ΦΕΚ 922 Β/1996). 

3. Την αριθ. 160/96 Πράξη της Λιμενικής Επιτροπής 
Χαλκίδας, όπως αυτή εγκρίθηκε με την αριθ. Πρωτ. 
12213/31.10.96 Απόφαση του Περιφερειακού Δ/ντή Νο¬ 
μού Εύβοιας και μας διαβιβάσθηκε με το αριθ. 157/7.2.97 
έγγραφο του Λιμενικού Ταμείου Χαλκίδας. 

4. Το αριθ. Πρωτ. 93973/962/29.3.96 έγγραφο του 
ΥΠΕΘΟ/Γεν. Δ/νση Οικονοικής Πολιτικής Δ/νση Μακρο¬ 
οικονομικής Ανάλυσης Τμήμα Τιμών. 

5. Ότι από τις διατάξεις της απόφασης αυτής, που δεν 
έχει αναδρομική ισχύ, δεν προκαλείται δαπάνη σε βάρος 
του Κρατικού Προϋπολογισμού και του Προϋπολογισμού 
του Λιμενικού Ταμείου Χαλκίδας (ΝΠΔΔ), αποφασί¬ 
ζουμε: 

1. Τροποποιούμε και εγκρίνουμε την αναπροσαρμογή 
των τελών διέλευσης πλοίων δια του Πορθμού του Ευρί- 
που ως κατωτέρω σύμφωνα με την αριθμ. 160/96 Πράξη 
της Λ.Ε. Χαλκίδας. 

Κατηγορία πλοίου 

α) Φορτηγά - Ρυμουλκά - Ναυαγοσωστικά, Δ/=, ακτο- 
πλοούντα και μη. 

Μέχρι 500 Κ.Ο.Χ. η 13000Τ δρχ. 6.000 

ΓιατουςπέραντωνδΟΟΚ.Ο.Χ. ή 13000Τ δρχ.δανάΚΟΧ 
β) Αλιευτικά Π/Κ 

Μέχρι 50 Κ.Ο.Χ δρχ. 1000 

Από 51 Κ.Ο.Χ. και άνω δρχ. 2.000 

Με εξαίρεση τα τοπικά αλιευτικά σκάφη και τα εγγε¬ 
γραμμένα στα νηολόγια Λιμεναρχείου Χαλκίδας, τα οποία 
θα έχουν μείωση κατά 50%. 
γ) Επιβατικά πλοία 

Μέχρι 500 Κ.Ο.Χ. δρχ. 10.000 

Πέραν των 500 Κ.Ο.Χ. δρχ. 10 ανά ΚΟΧ 

δ) Πλοία αναψυχής 

1) Επαγγελματικά, τουριστικά, θαλαμηγοί 

Μέχρι 50 Κ.Ο.Χ. δρχ. 6000 

Πέραν των 50 - 100 Κ.Ο.Χ. δρχ. 20 ανά Κ.Ο.Χ. 

Πέραν των 100 Κ.Ο.Χ. δρχ. 24 ανά Κ.Ο.Χ. 

2) Ιδιωτικοί θαλαμηγοί - κότερα 

Μέχρι 50 Κ.Ο.Χ. δρχ. 4.000 

Πέραν των 50 μέχρι 100 Κ.Ο.Χ. δρχ. 16 ανά Κ.Ο.Χ. 
Πέραν των 100 Κ.Ο.Χ. δρχ. 12 ανά Κ.Ο.Χ. 

2. Ο υπολογισμός των ανωτέρω τελών γίνεται με βάση 
τον αριθμό που εκφράζει τα μεγέθη των πλοίων αυτών σε 
<3Τ (ολική χωρητικότητα ) όπως έχουν καταμετρηθεί με 
τους κανόνες της Δ.Σ. 1969/ΤΟΝΝΑΟΕ ΟΟΝΝ/ΕΝΤΙΟΝ 
και αναγράφονται στα οικεία πιστοποιητικά τους και με το 
αντίστοιχο τιμολόγιο ανά μονάδα χωρητικότητας σύμφωνα 


με την αριθ. 3422.06/05/96/28.2.96 ΚΥΑ Υπουργών Οι¬ 
κονομικών και Εμπορικής Ναυτιλίας (ΦΕΚ 161 Β7 
4.3,96). 

Εξαιρούνται τα πλοία μέχρι 1.300 6Τ όπου ο υπολογι¬ 
σμός γίνεται με βάση την παλιά χωρητικότητά τους σε κό¬ 
ρους η οποία προκύπτει από καταμέτρησή τους σύμφωνα 
με τους κανόνες της Εθνικής νομοθεσίας και αναγράφε¬ 
ται στο οικείο πιστοποιητικό καταμέτρησης, σύμφωνα με 
την αριθ. 3422.06/01/96/12.1.96 ΚΥΑ Υπουργών Οικο¬ 
νομικών και Εμπορικής Ναυτιλίας (ΦΕΚ 37 Β/19.1.96). 

3. Τα παραπάνω τέλη αυξάνονται κατά 25% εφόσον η 
διέλευση πραγματοποιείται από την 21.00 ώρα και μέχρι 
την 5.00 ώρα της επομένης ημέρας. 

4. Εφόσον η διέλευση πραγματοποιείται από την 00.01 
ώρα μέχρι 24.00 των Κυριακών, τα τέλη θα προσαυξάνο¬ 
νται με ποσοστό 75%. Η προσαύξηση αυτή θα υπολογίζε¬ 
ται αθροιστικά πέραν της προηγουμένης κατά 25%. 

5. Πλοία που φέρουν σημαία Κράτους - μέλους της 
Ε.Ο.Κ., η σημαία τρίτου Κράτους (εκτός Ε.Ο.Κ.) για τα 
οποία υπάρχει συμβατική δέσμευση της Χωράς μας προς 
εξομοίωσή τους προς τα Ελληνικά, βαρύνονται με τα πα¬ 
ραπάνω τέλη. 

6. Πλοία που φέρουν σημαία Κράτους, για τα οποία δεν 
υπάρχει οποιαδήποτε συμβατική δέσμευση της Χώρας 
μας για εξομοίωσή τους προς τα Ελληνικά, βαρύνονται με 
το δπλάσιο των τελών του παρόντος. 

7. Απαλλάσσονται της καταβολής των πιο πάνω τελών 
διέλευσης, τα Ελληνικά πολεμικά πλοία, τα προς αυτά 
εξομοιούμενα πλοία, τα οποία δυνάμει ειδικών νόμων ή 
συμβάσεων, επιτάσσονται ή μισθώνονται από την Ελλη¬ 
νική Κυβέρνηση για λογαριασμό της, ως και ξένα πολεμικά 
πλοία με τον όρο της αμοιβαιότητας. Επίσης απαλλάσσο¬ 
νται και τα ναυταθλητικά σκάφη εφ’ όσον συμμετέχουν σε 
αθλητικούς αγώνες. 

8. Με την έναρξη ισχύος της παρούσης τα τέλη διέλευ¬ 
σης των πλοίων δια του Πορθμού του Ευρίπου που είχαν 
καθοριοθεί με το ΠΔ 403/90 (159Α/28.11,90) παύουν να 
ισχύουν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 28 Μαΐου 1997 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ ΕΜΠΟΡΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΣΤΑΥΡΟΣ ΣΡ. ΣΟΥΜΑΚΗΣ 

